ĮSAKYMAS

**DĖL RADIJO DAŽNIŲ (KANALŲ) NAUDOJIMO SĄLYGŲ PAKEITIMO**

 **UAB „IGNITIS GRUPĖS PASLAUGŲ CENTRAS“**

2019 m. d. Nr. 1V-

Vilnius

 Vadovaudamasis Lietuvos Respublikos elektroninių ryšių įstatymo 59 straipsnio 1 dalimi, Radijo dažnių (kanalų) skyrimo ir naudojimo taisyklių, patvirtintų Lietuvos Respublikos ryšių reguliavimo tarnybos direktoriaus 2005 m. spalio 6 d. įsakymu Nr. 1V-854 „Dėl Radijo dažnių (kanalų) skyrimo ir naudojimo taisyklių patvirtinimo“, (toliau – Taisyklės) 56.1, 59.1, 60.1 papunkčiais ir atsižvelgdamas į UAB „Ignitis grupės paslaugų centras“ (įmonės kodas 303200016) 2019 m. spalio 8 d. prašymą:

1.Nustačiau, kad UAB „Ignitis grupės paslaugų centras“ 2019 m. spalio 8 d. prašyme prašo Lietuvos Respublikos ryšių reguliavimo tarnybos (toliau – Tarnyba) pakeisti Tarnybos 2017 m. rugsėjo 22 d. išduotame leidime Nr. 5RE-2 naudoti radijo dažnius (kanalus) nustatytas radijo dažnių (kanalų) naudojimo sąlygas: stoties B pavadinimą į Palangos TP, stoties B įrengimo adresą į Kretingos g. 62B, stoties B antenos aukštį virš žemės į 22 m.

2. Konstatuoju, kad, vadovaujantis Taisyklių 56.1 papunkčiu, Tarnybos sprendimu nustatytos paskirtų radijo dažnių (kanalų) naudojimo sąlygos gali būti keičiamos radijo dažnių (kanalų) naudotojo prašymu Taisyklių 57-60 punktuose nustatyta tvarka. Vadovaudamasi Taisyklių 59.1 papunkčiu, Tarnyba atlieka radijo dažnių (kanalų) tarptautinio koordinavimo procedūrą, jeigu tai reikalinga, ir Viešo konsultavimosi dėl Lietuvos Respublikos ryšių reguliavimo tarnybos sprendimų taisyklių, patvirtintų Tarnybos direktoriaus 2004 m. rugsėjo 16 d. įsakymu Nr. 1V-295 „Dėl Viešo konsultavimosi dėl Lietuvos Respublikos ryšių reguliavimo tarnybos sprendimų taisyklių patvirtinimo“, nustatyta tvarka konsultuojasi dėl sprendimo, kuriuo keičiamos su radijo dažnių (kanalų) naudojimu susijusios sąlygos. Pagal Taisyklių 60.1 papunktį, pasibaigus Taisyklių 59.1 papunktyje nurodytai radijo dažnių (kanalų) koordinavimo procedūrai, jeigu ji buvo vykdoma, ir (ar) viešo konsultavimosi procedūrai, Tarnyba per 10 darbo dienų, bet ne vėliau kaip iki atitinkamo radijo dažnių (kanalų) naudojimo termino pabaigos, priima sprendimą pakeisti radijo dažnių (kanalų) naudojimo sąlygas.

3. Pakeičiu Tarnybos 2017 m. rugsėjo 22 d. išduotame leidime Nr. 5RE-2 naudoti radijo dažnius (kanalus) nustatytas radijo dažnių (kanalų) naudojimo sąlygas ir išdėstau jas taip:

3.1. stoties B pavadinimas – Palangos TP;

3.2. stoties B įrengimo adresas – Kretingos g. 62B, Palangos m.;

3.3. stoties B geografinės koordinatės – 21° 04 49,43" E; 55° 54 48,65" N;

3.4. stoties A spinduliavimo azimutas – 170,75°;

3.5. stoties B spinduliavimo azimutas – 350,76°;

3.6. stoties B antenos aukštis virš žemės – 22 m.

4. Nustatau, kad radijo dažnių (kanalų) naudojimas pakeistomis sąlygomis neturi kelti žalingųjų trukdžių teisėtai veikiančioms radijo ryšio sistemoms ir kitiems teisėtiems radijo dažnių (kanalų) naudotojams.

5. Pavedu Tarnybos Radijo ryšio departamentui Taisyklių nustatyta tvarka ir sąlygomis pakeisti šio įsakymo 3 punkte nurodyto leidimo radijo dažnių (kanalų) naudojimo sąlygas.

6. Nurodau:

6.1. išsiųsti šį įsakymą UAB „Ignitis grupės paslaugų centras“ per 3 darbo dienas nuo šio įsakymo priėmimo dienos;

6.2. paskelbti šį įsakymą Tarnybos interneto svetainėje.

7. Išaiškinu, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

|  |  |
| --- | --- |
| Direktoriaus pavaduotojas | Mindaugas Žilinskas |

 A.V.